b'\n_START_ARTICLE_\nBurnjak\n_START_SECTION_\nOpis\n_START_PARAGRAPH_\nVelika je 46 cm, a ima raspon krila 102-112 cm. Krila su joj uko\xc4\x8dena, a te\xc5\xa1ka je 700-900 grama. Sivo-bijele boje je, a o\xc4\x8di su joj sive. Kljun joj je kratak (37-40 mm) i \xc4\x8dvrst. Jako dobro leti. O\xc4\x8dekivani \xc5\xbeivotni vijek ove ptice je 31, a najve\xc4\x87i 90 godina. Hrani se \xc5\xa1koljka\xc5\xa1ima, ribama, lignjama, planktonom, meduzama i strvinama. Kada love ribu, zarone i nekoliko metara duboko da preuzmu svoj plijen. \xc4\x8cesto prate ribarske brodove da bi na\xc5\xa1le neku hranu. Jako su dru\xc5\xa1tvene i \xc4\x8desto lete u jatima.\n_START_SECTION_\nRazmno\xc5\xbeavanje\n_START_PARAGRAPH_\nOve ptice su monogamne i po\xc4\x8dinju se gnijezditi sa 6-12 godina. Prema nekim istra\xc5\xbeivanjima, jedna jedinka se po\xc4\x8dela razmno\xc5\xbeavati tek sa dvadeset godina . Gnijezde se u kolonijama na liticama. Kolonije znaju imati nekoliko desetaka tisu\xc4\x87a ptica. Sezona gnije\xc5\xbedenja po\xc4\x8dinje u svibnju. I mu\xc5\xbejak i \xc5\xbeenka su uklju\xc4\x8deni u pravljenje gnijezda koje je obi\xc4\x8dno napravljeno od trave. U njemu se nalazi jedno jaje. Jaje je potpuno bijelo i dugo 61 mm. Iz jajeta se izlegne mali pti\xc4\x87 za 50-54 dana. Pti\xc4\x87 dobiva perje sa 70-75 dana, a napu\xc5\xa1ta roditelje u srpnju ili kolovozu. Mu\xc5\xbejaci uvijek brane gnijezdo od neprijatelja, uglavnom od ptica grabljivica, morskih ptica i ma\xc4\x8daka.'